CELEX: 62014CN0308
Language: sk
Date: 2014-06-27 00:00:00
Title: Vec C-308/14: Žaloba podaná 27. júna 2014 – Európska komisia/Spojené kráľovstvo Veľkej Británie a Severného Írska

22.9.2014   
            
            
               SK
            
            
               Úradný vestník Európskej únie
            
            
               C 329/2
            
         Žaloba podaná 27. júna 2014 – Európska komisia/Spojené kráľovstvo Veľkej Británie a Severného Írska
   (Vec C-308/14)
   2014/C 329/03
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: D. Martin a M. Wilderspin, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska
   
      Návrhy žalobkyne
   
   
               —
            
            
               konštatovať, že Spojené kráľovstvo si tým, že od žiadateľa o rodinné prídavky alebo úľavy na daniach na deti vyžaduje, aby mal právo na pobyt v Spojenom kráľovstva, nesplnilo povinnosti, ktoré mu vyplývajú z nariadenia (ES) č. 883/2004 (1),
            
         
               —
            
            
               zaviazať Spojené kráľovstvo Veľkej Británie a Severného Írska na náhradu trov konania.
            
         
      Žalobné dôvody a hlavné tvrdenia
   
   Komisia tvrdí, že vyžadovaním od žiadateľa o rodinné prídavky alebo úľavy na daniach na deti, aby mal právo na pobyt v Spojenom kráľovstve, Spojené kráľovstvo stanovilo podmienku, ktorú nariadenie (ES) č. 883/2004 nedovoľuje.
   Subsidiárne Komisia tvrdí, že stanovením na poberanie dávok zo systému sociálneho zabezpečenia podmienky, ktorá je automaticky splnená vlastnými občanmi Spojeného kráľovstva, Spojené kráľovstvo vytvorilo situáciu priamej diskriminácie proti príslušníkom iných členských štátov, a tak porušilo článok 4 nariadenia (ES) č. 883/2004.
   
      (1)  Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, s. 1; Mim. vyd. 05/005, s. 72).